বাজার পর্যালোচনায় দেখা গেছে, সোমবার দেশের প্রধান পুঁজিবাজার ঢাকা স্টক এক্সচেঞ্জের (ডিএসই) প্রধান সূচক ডিএসইএক্স বেড়েছে ২১.২০। দিনশেষে সূচক গিয়ে দাঁড়িয়েছে ৪ হাজার ৫৩৬.০৫ পয়েন্টে। এর আগে গত পাঁচ দিনের পতনে সূচক কমেছিল ১৩৫ পয়েন্ট। এতে ডিএসইর প্রধান সূচক ডিএসইএক্স সাড়ে ৪ হাজার পয়েন্টের নীচে নেমে আসার উপক্রম হয়েছিল। তবে সোমবার বাজার ঘুরে দাঁড়ানোর কারণে সাড়ে ৪ হাজার পয়েন্টের উপরে অবস্থান করছে সূচক। ডিএসইতে লেনদেনে অংশ নেয়া ৩১৮টি কোম্পানি ও মিউচুয়াল ফান্ডের মধ্যে দিনশেষে দর বেড়েছে ১৬৫টির, কমেছে ১০২টির ও অপরিবর্তিত রয়েছে ৫১টির দর।